Държавен вестник, бр. 84, 2023 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  84
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 177
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Закона 
за мерките срещу изпирането на пари, приет 
от 49-ото Народно събрание на 21 септември 
2023 г.
Издаден в София на 2 октомври 2023 г. 
Президент на Републиката: 
Румен Радев
Подпечатан с държавния печат.
Министър на правосъдието:
Атанас Славов
ЗАКОН
за изменение и допълнение на Закона за 
мерките срещу изпирането на пари (обн., ДВ, 
бр. 27 от 2018 г.; изм., бр. 94 от 2018 г., бр. 17, 
34, 37, 42 и 94 от 2019 г., бр. 18 и 69 от 2020 г., 
бр. 7, 17 и 21 от 2021 г., бр. 25 и 32 от 2022 г. 
и бр. 60 от 2023 г.)
§ 1. В чл. 4 се правят следните изменения 
и допълнения:
1. В т. 7 след думите „Закона за пощенските 
услуги“ се добавя „и техните представители по 
чл. 22 от същия закон, на които е възложено 
изпълнението на отделни дейности от пощен­
ската услуга, свързани с осъществяването на 
пощенски парични преводи“.
2. Точка 28 се изменя така:
„28. юридическите лица с нестопанска цел 
с изключение на тези, които не извършват 
благотворителни, религиозни, културни, об­
разователни, социални или полезни за общес­
твото дейности и попадат в някоя от следните 
категории, уредени в специален закон:
а) творчески съюзи, обединяващи лица, 
извършващи сродна творческа дейност в 
областта на културата, създадени по Закона 
за юридическите лица с нестопанска цел в 
защита на интересите на своите членове и 
имащи характер на съсловна организация;
б) съсловни и браншови организации и 
съюзи, работодателски и синдикални органи­
зации, стопанските камари и други сдружения 
в отделни стопански отрасли;“.
3. Точка 38 се изменя така:
„38. лицата, които по занятие предоставят 
услуги за обмяна между виртуални валути и 
признати валути без златно покритие, услуги 
за прехвърляне или обмяна на виртуални 
активи, услуги по съхраняване на виртуални 
активи и управление на такива, позволяващо 
осъществяването на контрол върху активите 
и услуги, свързани с публично предлагане на 
виртуални активи;“.
4. Създава се т. 40:
„40. лицата, които по занятие предоставят 
достъп до депозитни касети в обществени 
трезори, с изключение на лицата по т. 1.“
§ 2. В чл. 7 се правят следните изменения:
1. Алинея 1 се изменя така:
„(1) Лицата по чл. 4 са длъжни да осигу­
рят прилагането на мерките по този закон 
и на правилника за прилагането му, вклю­
чително обмен на информация за целите на 
чл. 57 и чл. 80, ал. 3, от техните клонове и 
мажоритарно притежавани от тях дъщерни 
дружества в други държави членки и в трети 
държави, когато минималните изисквания 
за противодействие на изпирането на пари и 
финансирането на тероризма в приемащата 
държава не са толкова високи, доколкото 
законодателството на приемащата държава 
позволява това.“
2. В ал. 2 навсякъде думите „третата дър­
жава“ се заменят с „приемащата държава“.
§ 3. В чл. 8 се правят следните изменения 
и допълнения:
1. В ал. 1, изречение второ думите „третата 
държава“ се заменят с „приемащата държава“.
2. В ал. 3, изречение трето след думите 
„трети държави“ се добавя „или други дър­
жави членки“.
§ 4. Член 9а се изменя така:
„Чл. 9а. (1) За извършване по занятие на 
дейности по чл. 4, т. 38 и 39 е необходимо 
лицето да бъде вписано в електронен публи­
чен регистър към Националната агенция за 
приходите.
(2) За вписване в регистъра по ал. 1 лицата, 
извършващи по занятие дейности по чл. 4, т. 38 
и 39, или упълномощени от тях лица подават 
писмено заявление до изпълнителния дирек­
тор на Националната агенция за приходите 
по образец, определен в наредбата по ал. 8.
(3) В регистъра по ал. 1 се вписват:
1. за физически лица – имена, държава на 
постоянно пребиваване и адрес на извършване 
на дейността;
2. за юридически лица – единен иденти­
фикационен код, наименование, правноор­
ганизационна форма, седалище и адрес на 
управление, адрес на осъществяване на дей­
ността по чл. 4, т. 38 и 39, имена на законния 
представител;
3. дейностите по чл. 4, т. 38 и 39, които 
лицето извършва по занятие;
4. промени в обстоятелствата по т. 1 – 3;
5. заличаване и отписване на лицето по 
чл. 4, т. 38 и 39.